text: Isfugl stjæler guldørreder 
  09 september 2018 kl. 10.17
  Danmarks Sportsfiskerforbund har fundet ud af, hvem gerningsmanden er. Det er en lille isfugl, der bare elsker guldørreder. 
  En frisk og modig isfugl har været ude med næbbet ved Hvilested Dambrug ved Kolding Å.
  Den sultne isfugl får stillet sin appetit ved at hapse nogle guldørreder fra dambruget, men ejermanden tager det helt roligt, selvom den lille tyv kommer igen flere gange. 
  - Tyvfiskeren er en vellidt nabo, som spreder hygge på dambruget, fortæller Bernt René Voss Grimm til Danmarks Sportsfiskerforbund.
  Han er ansvarlig for produktionen af guldørreder på Hvilested Dambrug.
  
  